ming030890/wiki-yue-high-quality huggingface dataset:
11月5號

11月5號係公曆年嘅第309日（閏年第310日），離年尾重有56日。
<< - 11月 - >>



大件事
1605年：英國火藥陰謀以失敗告終。
1872年：美國人蘇珊安東尼喺總統選舉投票，嗰時嘅美國女人冇選舉權，被捕同罰款100緡美金，佢到死都冇畀，美國政府亦冇追。
1924年：大清末代皇帝溥儀被驅逐出紫禁城皇宮。
1976年：和諧客機首次飛去香港，降落啟德機場三個鐘頭之後，62個乘客原機飛返菲律賓。
1991年：超級颱風吹襲菲律賓中部，三千四人死，二千人失蹤，十二萬人無家可歸。
1993年：颱風艾拉吹過香港，濾水廠水泵畀水浸壞，屯門新市鎮四十萬居民一日冇食水供應。
1996年：比爾·克林頓喺第53屆美國總統選舉中連任。
2002年：受到多方批評嘅美國證券交易委員會主席哈維·皮特辭職。
2002年：美國中期選舉中，共和黨獲得對參眾兩院嘅控制權。
2006年：伊拉克前總統薩達姆侯賽因被指違反人道等罪名判處死刑。
2024年：第60屆美國總統選舉，同時改選眾議院全部435個席位同埋參議院33個議席。
9月29號

9月29號係公曆年嘅第272日（閏年第273日），離年尾重有93日。
<< - 9月 - >>



大件事
1600年（大明萬曆廿八年黃曆八月廿三）：1600年南澳地震（中文：1600年南澳大地震）。
1902年：美國百老匯頭一個劇場開始做生意[未記出處或冇根據]。
1911年：意大利向奧斯曼帝國宣戰。
1950年：韓戰，美軍重奪俾北韓軍隊佔咗嘅南韓首都漢城。
1955年：第1屆印尼立法機構選舉。
1972年：中國同日本發表《中日聯合聲明》，宣佈邦交正常化。同日中華民國同日本斷交。
1980年：第五屆全國人大常委會第十六次會議決定成立最高人民檢察院特別檢察廳同最高人民法院特別法庭審判「林彪、江青反革命集團」。
2002年：2002年亞洲運動會喺南韓釜山開幕，會期至10月14號。
2007年：Anand喺墨西哥城捉和Leko，做咗國際象棋世界冠軍。
2019年：香港舉行全球反極權大遊行，係由網民發起嘅全球性反逃犯條例修訂活動，全世界最少20個國家，60幾個城市有份響應呢次遊行。當日有印尼女記者俾硬物打中右眼永久失明，當日共拘捕146人。
11月25號

11月25號係公曆年嘅第329日（閏年第330日），離年尾重有36日。
<< - 11月 - >>



大件事
1177年：耶路撒冷國王鮑德溫四世帶兵喺蒙吉薩戰役中打敗薩拉丁率領嘅穆斯林軍隊。
1758年：英國佔領塞內加爾。
1936年：德國同日本代表響柏林簽《反共產國際協定》。
1952年：上甘嶺戰役（中文：上甘岭战役）打完。
1952年：阿加莎克里斯蒂嘅劇《捕鼠器》喺倫敦首演。
1958年：三門峽截流成功。
1963年：已故美國總統約翰甘迺迪喺阿靈頓國家公墓落葬。
1967年：第4屆朝鮮最高人民會議選舉。
1970年：日本作家三島由紀夫喺東京自衛隊總部鼓動兵變失敗後，切腹自殺死。
1984年：香港一架九廣鐵路列車喺上水車站同粉嶺車站之間出軌。
1990年：第8屆波蘭總統選舉首輪投票，團結工會領袖華里沙得票百分之三十九。
1994年：香港理工學院改做香港理工大學。
1998年：江澤民訪問日本，係中國元首首次訪日。
2000年：香港九龍巴士引入「路訊通」系統（之前叫「資訊娛樂共同睇」），乘客可透過裝喺車上嘅電視屏幕，收睇資訊以及娛樂節目。
2005年：經濟部智慧財產局特許衛生署自即日起可自行生產特敏福，令臺灣成為第一個獲得強制授權、自製特敏福同成份藥物嘅地區。
2006年：9歲吳澋滔成為金馬獎最後生嘅「最佳男配角」。
2017年：第56屆昆士蘭州議會選舉。
2018年：第6屆香港立法會補選 (2018年11月)，由陳凱欣當選。
11月29號

11月29號係公曆年嘅第333日（閏年第334日），離年尾重有32日。
<< - 11月 - >>



大件事
1777年：聖荷西建城。
1877年：美國發明家愛迪生首次展示佢發明嘅留聲機。
1890年：大日本帝國憲法實施，日本國會開第一次會，日本國會嘅兩院制係抄德國帝國國會同英國嘅兩院制。
1893年：大清湖廣總督張之洞向光緒帝上奏《設立自強學堂片》，奏請皇帝創立武漢大學嘅前身自強學堂。
1899年：西班牙巴塞隆拿足球會成立。
1929年：美國海軍中校李察·伯德（英文：Richard E. Byrd）首次飛越南極。
1945年：南斯拉夫聯邦人民共和國成立。
1947年：聯合國大會通過第181號決議案，將巴勒斯坦地區切開做一個猶太人國同一個阿拉伯人國。
1948年：第二次國共內戰「三大戰役」之一嘅平津戰役（中文：平津战役）開打。
1963年：環加拿大航空一內陸客機由魁北克省飛去多倫多期間失事（英文：Trans-Canada Air Lines Flight 831），機上118人咸不剌死晒。
1975年：九廣鐵路舊尖沙嘴火車站閂門，跟手拆。舊址就起咗香港太空館、香港文化中心、香港藝術館。而火車站旁邊嘅鐘樓冇就拆，到而家重幢喺度。
1989年：羅馬尼亞奧運會體操金牌選手歌曼妮芝投奔匈牙利。
1993年：香港首位唐人布政司陳方安生履新。
1999年：第10屆馬來西亞下議院選舉，首相馬哈迪帶領嘅國民陣線贏咗。
2002年：香港公立醫院急症室開始收費。
2014年：第9屆嘉義市市長選舉，由涂醒哲當選。
瘋狂尋金記

《瘋狂尋金記》（粵拼：fung1 kwong4 cam1 gam1 gei3，英文：Gold Rush Madness，又叫做Rush for Gold）係一齣1968年嘅港產粵語黑白喜劇，陳焯生導演，新馬師曾、李紅主演。

情節
馬路祥同吳富經連大飛介紹做臨記，原來大飛扮拍戲，其實夾埋兩個阿哥想搶阿爸連晚錢啲金條，馬路祥同吳富知道之後幫連晚錢搶翻啲金條。連晚錢之後過咗身，金條俾佢私生女連煥珍得到，大飛幾個人又諗計搶金。
10月20號

10月20號係公曆年嘅第293日（閏年第294日），離年尾重有72日。
<< - 10月 - >>



大件事
1945年：外蒙古獨立公投。
1955年：魔戒最後一本《王者再臨》（The Return of The King）出版。
1973年：達賴喇嘛第一次訪問英國。
1973年：澳洲雪梨歌劇院起好開幕，由英女王伊利沙伯二世剪綵。
1982年：第1屆斯里蘭卡總統選舉，由朱尼厄斯·理察·賈亞瓦爾德納當選。
1987年：由美國股市觸發嘅全球股災踏入第二日，華爾街、倫敦、巴黎同埋東京嘅各地股市損失數以十億美元。香港股市停市四日。
1992年：香港總督彭定康第一次訪華，到北京。
1996年：第41屆日本眾議院議員總選舉。
1999年：第3屆印尼總統選舉，由瓦希德（印尼文：Abdurrahman Wahid）當選。
2005年：中國國務院根據香港特別行政區行政長官曾蔭權提名，黃仁龍接替梁愛詩出任香港特別行政區律政司司長。
2019年：香港「廢除惡法獨立調查重組警隊大遊行」畀警方反對，最後由何秀蘭、何俊仁、梁國雄同陳皓桓接辦，主辦單位估計有超過35萬人參加。警方喺尖沙嘴清場嗰陣，向九龍清真寺門口射藍色水炮。
2019年：2019年玻利維亞大選（西班牙文：Elecciones generales de Bolivia de 2019），由艾禾莫拉利斯連任總統。但係選舉被指舞弊，艾禾莫拉利斯無耐辭職流亡國外。
2022年：英國首相卓慧思辭職，成為英國歷嚟任期最短命嘅首相。
2024年：喺第8屆印尼總統選舉贏出嘅普拉博沃（印尼文：Prabowo Subianto）喺雅加達宣誓為印尼第八任總統，接替執政10年嘅佐戈維多多。佐戈維多多大仔吉布蘭（印尼文：Gibran Rakabuming Raka）宣誓就任副總統。
從心所欲

從心所欲 (1940年電影)，香港一齣粵語長片，趙樹芹導演，黃曼梨、伊秋水、胡美倫主演。
從心所欲 (1943年電影)（Mr. Lucky），美國一齣西片，H.C. Potter導演，加利格蘭、Laraine Day主演。
從心所欲 (1952年電影)，香港一齣粵語長片，珠璣導演，新馬仔、紅線女、馬師曾、梁醒波主演。
從心所欲 (1968年電影)（Prudence and the Pill），英國一齣西片，Fielder Cook導演，狄波拉嘉、大衛尼雲主演。
從心所欲 (2017年紀錄片)，中國大陸一條20分鐘嘅紀錄片，楊驪珠導演。
聖誕樹

一棵聖誕樹。
砌緊聖誕樹
聖誕樹係響聖誕節之中嘅其中一種傳統代表。通常都係一種常綠嘅結毬果樹，響聖誕節期間，買番嚟響屋企放或者用響公眾場合，同時加上聖誕燈去同有色彩嘅聖誕音樂去做裝飾。

日期
響某啲地方嘅傳統上，聖誕樹係唔會響平安夜（12月24日）嗰日之前拎入屋同埋去裝飾，亦唔會響聖誕節第十二晚（1月6日）之後先拆；相信響平安夜前裝上或者第十二晚之後拆除就會帶來唔好運。
10月11號

10月11號係公曆年嘅第284日（閏年第285日），離年尾重有81日。
<< - 10月 - >>



大件事
1138年：阿勒頗發生地震（英文：1138 Aleppo earthquake），23萬人死。
1911年：武昌起義革命軍成立湖北軍政府，推舉黎元洪做都督，改國號為中華民國。
1950年：中國人民解放軍進軍西藏。藏軍第九代本主官桑格旺堆起義。
1954年：胡志明為首嘅越南獨立同盟會入主河內，控制北越政權。
1973年：一架菲律賓航空國內線客機响菲律賓南部被三個菲律賓青年騎劫，客機响馬尼拉加油之後飛去香港，飛機降落啟德機場之後，警方向劫機者轉述菲律賓總統馬可斯保證赦免佢哋嘅劫機罪之後，劫機者即刻棄械投降，當晚深夜原機飛返馬尼拉，結束呢次劫機事件，三個青年返國之後，當局並冇懲處佢哋。
1989年：香港總督衛奕信爵士響立法局發表施政報告，宣布推行「玫瑰園計劃」，主要內容有起新香港國際機場，進行大規模填海、港口工程。
1984年：太空穿梭機挑戰者號太空人Kathryn Dwyer Sullivan成為首個執行太空漫步任務嘅美國女太空人。
2015年：第5屆白俄羅斯總統選舉，由盧卡申科連任。
2016年：百度雲改名做百度網盤。
2018年：日本豐洲市場啟用，取代10月6號最後一日營業嘅築地市場。
2019年：2019年世界沙灘運動會喺卡塔爾多哈開幕。開幕禮喺12號先至舉行，會期至10月16號。
2021年：2021年河北大巴墜河事故（中文：2021年河北大巴坠河事故），14死。
金慈玉

金慈玉（1951年10月11號—2014年11月16號）係南韓女歌手。
梁淦基

梁淦基，香港親中派政治人，喺印尼出世。現任香港富泰金融集團常務董事，美麗達電子科技股份有限公司董事長。

政治立場
佢係香港親中派人士，喺2014年，佢有份贊助慶祝中國65週年嘅官方國慶晚會。
陳小李

陳小李，香港親中派政治人物。

政治立場
佢係香港親中派人士，曾經公開呼籲人參與設立政治篩選並大幅度削減直選議席嘅2023年香港區議會選舉，亦有同張展鵬合作進行地區工作，並透過都善關愛隊進行國民教育宣傳。
曾慶業

曾慶業，香港親中派人士。
佢曾經參與公開聯署支持北京未經諮詢或香港人同意，強行訂立嘅《港版國安法》，又曾經參與活動支持《維護國家安全條例》。
啟德郵輪碼頭公園

啟德郵輪碼頭公園（英文：Kai Tak Cruise Terminal Park）喺香港九龍九龍城啟德承豐道33號啟德郵輪碼頭嘅頂層，係香港其中一座規模最龐大嘅空中花園。佢嘅佔地大約23,000平方米，而佢嘅綠化面積係大約16,700平方米。個公園喺2013年嘅年中起好，到9月21至22號初步向公眾開放，再到10月18號正式開放，由康文署負責管理。

設計
啟德郵輪碼頭公園個標榜用「山、城、水」做設計嘅概念，所以種滿樹木。有聲稱個公園利用螺旋形同縱橫交錯嘅人行通道，嚟造一個好有趣味嘅行人體驗。喺近住觀塘嘅「山段」部分，有植物花園嚟展示多季節性嘅植物；喺個公園中間嘅「城區」就有露天舞臺嘅中央草坪，適合唔同活動嘅廣場。植物花園入面嘅「水園」有展示荷花；又有地形奇趣嘅兒童綠洲同埋嬉水廣場；而面向維多利亞港嗰面就係觀景平台，畀遊客能夠飽覽維多利亞港嘅景致。

設施
啟德郵輪碼頭公園嘅兩邊有好多個觀景平台；中央部份擺咗植物花園、中央草坪、公園廣場、嬉水廣場同園景花園。個公園嘅盡頭係升旗廣場同埋相關嘅設施，而附近亦都有飲水機同洗手間。
相聚廣場
嬉水廣場
中央草坪
觀景平台草坪
升旗廣場每日會喺下晝6點搞降旗儀式，右邊係橢圓形嘅雷達罩。

開放時間
個公園由朝早7點一路開到夜晚11點。

批評
啟德郵輪碼頭公園面向維多利亞港嘅部份範圍屬於花圃，被批評為阻礙遊人倚欄攝影或者觀賞海景，此外，植物生長一度未如理想。

植物生長未如理想
有關部門設計啟德郵輪碼頭公園嘅時候，標榜園入面周圍都種咗四季植物，而植物亦都跟住顏色同簇嚟分配，去加強個季節性嘅效果。但係喺啟德郵輪碼頭公園開放之後，啲植物嘅生長情況一直都唔係好理想，而綠化嘅植物同泥都達唔到最低標準，令到有部份嘅參觀者批評啲植物種得太過疏落。康樂及文化事務署喺答傳媒嘅時候，承認喺驗收啟德碼頭公園嘅植物嘅時候，有部分嘅植物生長情況並唔理想，已經要求承建商盡快換咗佢，又話大部分嘅植物已經符合到要求。康文署喺2013年9月18號搞掂咗公園嘅驗收工作同埋綠化工程之後，一直同建築署同埋承建商有聯繫，確保承建商會做返佢哋護養植物嘅責任。康文署嘅場地職員亦都成日會喺呢度巡察，密切咁留意啲植物嘅生長情況。

花圃設計阻礙景觀
啟德郵輪碼頭公園兩邊有唔少位都畀花圃佔據咗，其中面向住維多利亞港嘅範圍全部都係花圃，阻礙到遊客倚欄影相或者睇海景。康樂及文化事務署解釋，因為啟德郵輪碼頭前面嘅區域有部分係郵輪泊位嘅禁區，所以為咗防止有遊客爬高跟住出意外噠低，或者有嘢跌咗落禁區，先至喺呢個位度加花圃嚟確保遊客嘅安全，認為有關嘅安排唔影響到遊客欣賞海景。

事件
2024年2月14號，啟德郵輪碼頭公園對開海面有人墮海，男事主送咗去聯合醫院搶救，跟住到挨晚5點半左右宣佈死亡。
Fuck

Fuck you係一個英文粗口字，相當於粵語嘅「屌」字咁解。對英文嚟講，係頭號禁字。
十六世紀，英國就有人用呢隻字，「插入」咁解。到咗十七世紀，都未當係粗口。之不過，亦有人話，十六世紀經已係粗口，有段時間內，出版嘅刊物用呢隻字，等同犯罪。不過無論幾時變粗口，呢個字都係好敏感嘅，用呢個字鬧人，實激到人臖過火屎，係好冇禮貌同好有攻擊、挑釁同侵犯性嘅字。
不過時移勢易，唔少人而家，都當係發洩字。喺唔少嘅戲度，間唔中可以聽倒。

字源
根據牛津英文字典寫住，「fuck」字點嚟無一個結論，不過喺古英文就已經有呢個字。
季斯卡

季斯卡（法文：Valéry Giscard d'Estaing，1926年2月2號—2020年12月2號）係第20任法國總統，任期由1974年到1981年。佢主持起草《歐盟憲法條約》，所以畀人叫做「歐盟憲法之父」。
2020年12月2號，佢因為武漢肺炎過世，享耆壽94歲。
電子遊戲音樂

2006 年多倫多有人喺度搞演奏會，演奏一啲出名嘅電子遊戲音樂。有人喺度演奏《孖寶兄弟》入面嘅旋律。
電子遊戲音樂（粵拼：din6 zi2 jau4 hei3 jam1 ngok6）係種主要係非線性嘅音樂形式，畀電子遊戲用。由於呢種音樂要配合玩家做嘅任何動作，作電子遊戲音樂比起作電影音樂更加複雜。
1980年代中至1990年代，實體電子遊戲機都內建有合成器，但係之後用嘅個人電腦都冇；所以現時整電子遊戲通常會用到中介軟體。亦會用到實體樂器同專業樂手；喺2010年代，電子遊戲音樂甚至會用管弦樂團。

體裁特徵
内文：主題曲同背景音樂
睇埋：電腦音樂同電子音樂
電子遊戲音樂可以粗略分成線性同非線性兩大類，但係以非線性為主，通常4至16小節長，不過亦會有少量3至4分鐘長嘅普通線性音樂。非線性嘅即係一般人講嘅背景音樂（甚至係聲效），而線性嘅就即係一般人講嘅主題曲。

背景音樂
喺電子遊戲當中，背景音樂對於製造氣氛相當重要，例如打大佬嗰陣就要配以氣勢激昂嘅配樂，而比較重視故仔嘅遊戲類型（例如係 RPG）往往會俾重要角色有專屬嘅背景音樂，強化角色嘅個性。
作背景音樂嘅一大難題就係冇可能知段音樂要幾長，所以通常係作到段音樂可以重覆。呢種音樂亦通常唔係一件式嘅作品，而係由好多段唔同嘅呢種不斷重覆嘅無縫音樂[暫譯]（loop）組成，要顧及橫向同縱向兩種互動；所謂橫向重編[暫譯]（horizontal resequencing）係指喺唔同嘅場境（準確講係唔同嘅遊戲狀態，game state）會用唔同嘅音樂（例如上面講嘅打大佬音樂），而所謂縱向重編[暫譯]（vertical layering 或者 vertical resequencing）就係指按照場景入面嘅唔同情況，再喺原先嘅音樂叠其他嘅音樂上去（例如打大佬贏緊、輸緊同輸咗，叠上去嘅音樂都會唔同），實際播出嘅版本由聲引擎或者中介軟體即時混音。
注意背景音樂未必有旋律，可能淨係得質感。

聲效
用嚟做縱向重編嘅背景音樂當中，有啲會扮演類似聲效嘅角色，但係屬於正式音樂，可以喺樂譜搵到，用嚟表示有嘢就快發生，或者用嚟嚇下個玩家，呢類叫 stinger（直譯係 ｢剌｣）。

特別工具
作電子遊戲音樂會用到一啲作曲通常唔會用到嘅嘢，其中一樣係試算表，另一樣係所謂中介軟件；最常見嘅中介軟件係 FMOD Studio 同 WWise。

樂想運用
睇埋：樂想
電子遊戲音樂好興用樂想（motif）嘅做法：一隻電子遊戲嘅 OST 會有若干首曲，當中有幾首都係同某個角色有關嘅（會喺個角色出現嗰陣播、喺玩家同嗰個角色戰鬥嗰陣播、或者當玩家身處喺同嗰個角色有關嘅地方嗰陣播），電子遊戲嘅作曲家往往會喺呢幾段音樂裏面用相同嘅樂想（即係嗰幾首曲都包含同一段短嘅旋律），令嗰幾首音樂都引起類似嘅情緒。

分工
作電子遊戲音樂嘅未必淨係得一個作曲家。有啲遊戲會用兩個作曲家，一個淨係負責作曲，另一個淨係負責技術問題；另外有時，作曲家可能唔熟悉想用嘅音樂風格，樂手反而變成有份編曲嘅專家。

原創音樂
原創嘅電子遊戲音樂嘅版權通常都會被個客買起，亦即係作曲家除非好出名，通常都唔會額外再收到版權費。

版權爭議
呢節要加長。

影響
呢節要加長。
聖戰

聖戰（粵拼：sing3 zin3；阿拉伯文：جهاد‎，Jihād），係個伊斯蘭教術語，字面意思係「奮鬥」、「儘力」，引伸成為「為主道而奮鬥」。《可蘭經》關於為主道而戰嘅訓令主要集中喺講麥地那時期嗰陣嘅經文，規定咗呢樣嘢係每個穆斯林都要盡嘅義務。之後呢個概念又喺阿拉伯對外征戰時，以伊斯蘭教旗號而打嘅仗。不過喺好多阿拉伯對外征戰勝利之後，「聖戰」呢樣嘢已經無人再講，得返哈瓦利吉派仍然奉為基本教義。而喺聖戰入面殉教嘅人，就會叫做舍希德（Shahīd）。

簡史
喺中世紀嘅伊斯蘭教法入面，聖戰係好受重視嘅伊斯蘭教法，甚至係五功之一，最初聖戰嘅意思，係指為咗捍衛伊斯蘭教信仰，而同啲異教徒或者「不信道者」死過。到封建時期，聖戰就係啲君主用嚟以宗教名義而發動擴張侵略嘅手段。
不過，除咗中世紀封建時期為咗擴張侵略而發動嘅聖戰之外，近代聖戰多數都解做以自衛做目的，一定要因為受侵犯時先可以話聖戰打返人，而呢種侵犯多數係講國家領土，唔再係指個人喺宗教上嘅意義。例如19世紀末奧斯曼帝國以聖戰嚟號召對抗歐洲侵略。二戰之後阿拉伯亦以聖戰嚟號召對付猶太復國主義者。

原教旨主義
雖然現代社會，聖戰呢個觀念對於伊斯蘭教嚟講已經過時，不過仍然有好多主張原教旨主義嘅極端派話之你。例如埃及穆斯林兄弟會出版嘅一本小冊子《路標》就極力鼓吹聖戰觀念，不過佢哋講嗰種聖戰又另一樣嘢，《路標》作者宣稱「伊斯蘭本身就係聖戰，直到而家都仍然成立」。不過因為《路標》呢本嘢喺60到70年代喺埃及同好多阿拉伯國家都係禁書，所以呢種聖戰觀念當時唔多人知。不過喺埃及就有人受《路標》影響秘密搞咗個「伊斯蘭聖戰者」嘅組織，佢哋秘密發佈咗一本叫《聖戰：被遺忘的義務》小冊子，裏面聲稱聖戰係每一個穆斯林都要盡嘅義務，佢哋話反伊斯蘭教嘅都係敵人，鼓吹對所有反伊斯蘭教嘅敵人展開聖戰。伊斯蘭聖戰者就喺呢個理念之下，發動咗好多暴力恐怖活動，例如埃及民選總統沙特就因為唔肯全面恢復傳統伊斯蘭教法而俾佢哋當眾殺死。
而呢種聖戰觀念，喺原教旨主義同極端派入面係咁俾人利用嚟發動各種暴力恐怖襲擊，佢哋認為，為咗聖戰，可以話之你死，不擇手段，唔理後果。
必嘉老綫

必嘉老綫（Bakerloo line）係倫敦地下鐵營運嘅地下鐵路綫，由必嘉街站（Baker Street）去到窩打老站（Waterloo），有25個站，長23.2公里。
亞洲冠軍盃二級聯賽

亞洲冠軍盃二級聯賽（AFC Champions League Two），係亞洲足協舉辦嘅一年一度，唔同國家嘅球會與球會之間嘅足球比賽，2004年到2024年叫亞洲足協盃。
根據亞洲足協球會賽事排名，東亞區同埋西亞區各自排名頭十二位國家同地區球會，就會符合資格參與賽事。各區排名頭六位嘅國家入便，國內排名最高而又未能參與亞洲冠軍盃精英聯賽嘅球會可以攞到參賽資格。各區排名第七到十二位嘅國家入便，國內排名最高嘅球會可獲得參賽資格。

比賽形式
亞洲冠軍盃二級聯賽嘅比賽形式同亞洲冠軍盃精英聯賽大致相同，每個國家或者地方派出1支或2支球隊（一般係聯賽冠軍或者盃賽冠軍），分成8組，每個小組4支隊伍進行主客制雙循環比賽，小組頭兩名都可以晉級淘汰賽階段。16強、半準決賽同埋準決賽會以兩回合主客制形式進行，重有作客入波優惠嘅制度。決賽以一場過形式進行，經過亞洲足協抽籤後，由上線或下線入決賽嘅球隊於主場出戰。
沙地阿拉伯

沙地阿拉伯（粵拼：saa1 dei6 aa3 laai1 baak3，阿拉伯文：العربية السعودية‎），又叫沙特阿拉伯（saa1 dak6 aa3 laai1 baak3），全名沙地阿拉伯王國（المملكة العربية السعودية），係阿剌伯半島上最大國。佢西北係約旦，北面同東北係伊拉克，東面係科威特、卡塔爾、巴林、阿聯酋，東南係阿曼，南面係也門，波斯灣喺東，紅海喺西。佢係兩座聖廟之地，兩就指係麥加同麥地那，回敎兩個最神聖嘅地方。

經濟
呢節要加長。
沙特阿拉伯經濟以石油為支柱，石油產業嘅收入佔全國總收入大約75%，GDP嘅40%，以及出口收入嘅90%。

地理
沙地阿拉伯佔阿拉伯半島大約80%領土。沙特同阿聯酋、阿曼同也門接壤嘅大部分地區無明確邊界，所以實際面積不詳。政府估計面積係2,217,949平方公里，而其他可信嘅估計都係介乎213萬9千7百平方公里至224萬平方公里之間。全國只有少過1%嘅土地適合耕種。

地形
沙特大部分大區係高原，地勢由西向東成階梯狀傾斜，西部除咗紅海沿岸有狹窄嘅平原之外，其他都係高原高山區，西南嘅希賈茲山脈有大約海拔3000米高；中部係納季德高原；東部有平原，東部沿海灣有珊瑚礁。

氣候
沙特西部高原屬地中海氣候。其他廣大地區屬於熱帶沙漠氣候，日夜溫差比較大，除咗沿海地區相對濕度較高之外，一般炎熱乾燥。

交通
呢篇文用過機械翻譯（machine translation），或者會譯出一啲古怪用字。好似：因呢、其佢、目嘅...…可以喺呢篇文嘅討論頁傾吓。
西面有伊斯蘭教兩大聖地麥加同麥地那，世界各地嘅朝聖者都會去呢度朝聖。由2007年開始，對非穆斯林都開始發出團體遊嘅簽證。以前冇俾個人申請，但係由2019年9月28日開始，個人遊客都可以申請觀光簽證喇。喺2019年9月28日之前，只有朝聖（朝聖簽證，只限穆斯林）、政府同各種組織（外交官簽證、公務簽證）、當地公司邀請嘅工作（商務短期訪問簽證）、沙特阿拉伯居民嘅家人（家庭探訪簽證）先可以申請個人入境簽證。女性原則上要係已婚，仲要同丈夫或者男性近親一齊，如果單獨申請就要30歲以上。
國營航空公司沙特阿拉伯航空連接世界各國，仲有外國航空公司飛利雅得同吉達等主要城市。
睇埋：沙特阿拉伯機場一覽
沙特阿拉伯係全世界唯一禁止女性駕駛汽車嘅國家，但係2017年9月宣布會解禁（雖然法律上冇禁止，但係冇發駕駛執照，而且社會上都認為係禁止）。不過，女性擁有汽車作為財產係冇禁止嘅。因為咁，女性要用車嘅話就要請司機或者叫男性親戚開車。政府統計顯示，沙特阿拉伯家庭請咗大約140萬名男性司機，好多都係嚟自海外嘅外勞。之後喺2018年6月24日，女性正式獲准駕駛。
講到火車，以前有赫賈茲鐵路，但而家已經停用咗。而家由沙特阿拉伯鐵路公司營運利雅得 - 達曼之間嘅客運路線。仲有興建緊哈拉曼高速鐵路。其他城市鐵路包括麥加嘅麥加地鐵，利雅得都喺興建緊利雅得地鐵。仲有個海灣鐵路計劃。
睇埋：沙特阿拉伯嘅鐵路

水資源
呢篇文用過機械翻譯（machine translation），或者會譯出一啲古怪用字。好似：因呢、其佢、目嘅...…可以喺呢篇文嘅討論頁傾吓。
沙特阿拉伯嘅水資源，喺古時就係靠綠洲同井嘅水嚟㗎喇。喺聖地麥加，人哋就係靠住叫做滲滲泉嘅湧水嚟過定居生活㗎。1932年，佢哋成功鑽咗個深過300米嘅深井，之後就可以抽到化石水，令到水嘅供應量大幅增加，仲可以支持到農業生產添。佢哋抽嘅地下水，其實係一萬年前阿拉伯半島仲係濕潤氣候嗰陣落落嚟嘅雨水，俾困咗喺地下水層度，係化石水嚟㗎，以後都冇得再補充㗎喇。因為咁，啲井嘅水位越嚟越低，如果照依家嘅用水速度嚟計，預計到2040年，地下水資源就會用晒㗎喇。
沙特阿拉伯係全世界最大嘅海水化淡廠運作國家。好多都係用慳電嘅逆滲透法 (RO:Reverse Osmosis) 嘅海水化淡廠，仲要自己起廠，喺國內整逆滲透膜 (RO膜) 工廠，沙特政府特別重視呢樣嘢㗎。用咗88%嘅水係俾農業用，剩低嗰啲就俾工業同飲用㗎喇。有二十幾個主要城市收埋咗80%嘅人口，喺城市度，淨係靠綠洲同地下水嘅水源係完全唔夠用㗎，冇海水化淡廠供水嘅話就冇得住㗎喇。喺阿什拜爾嗰間全世界最大嘅化淡廠，每日可以整到100萬噸水，成個國家每年可以用海水化淡整到12億2千萬立方米嘅水㗎。好多化淡廠都係喺1970到1980年代起㗎，到咗2000年左右，好多廠就開始老化喇，而家好多維修同重建嘅工程都發咗畀日本等外國公司做㗎。
主要城市都有淨化設施，可以將污水再處理，然後用嚟灌溉城市周圍嘅農田。海水化淡廠整嘅水，每公升要用2里亞爾，仲要額外用1-2里亞爾先至送到得內陸，所以係好貴㗎。不過，水費就只係每10噸1里亞爾咁多，一般家庭每個月嘅水費都唔會超過4里亞爾㗎。因為輸水設備同成本嘅問題，主要城市以外嘅地方就冇咁多水供應，鄉下地方仲係要靠以前嗰啲井同綠洲嘅水源㗎。喺啲內陸城市，佢哋會整水壩嚟收集雨水用，就連利雅得中間嘅旱溪哈尼法都因為水壩變成咗一條河㗎。成個沙特大約有15到20個海水化淡廠。
就算係內陸城市好似利雅得咁，每年冬天都會落幾日雨㗎。不過因為係沙漠氣候，啲雨都係喺好短嘅時間內落晒，幾日之後又會變返好乾，所以對水資源嚟講冇咩大作用。近年嚟，落雨量有增加嘅趨勢，落大雨嗰陣成個城市嘅低地都會水浸㗎。本來沙漠根本就冇水患，所以啲城市都冇排水系統呢啲防水患嘅設施，每年都會因為水災死幾十個人㗎。有人話係因為抽咗太多地下水同用化淡廠整咗太多水，仲要多過總雨量添，所以先至會咁㗎。事實上，過去20年，沙特阿拉伯嘅氣候的確變得溫和咗㗎。
陳浩明

陳浩明（英文：Chan Ho Ming，1988年—）係九龍巴士兼職車長。涉及2018年大埔公路雙層巴士失事，被控誤殺罪罪成，宜家坐緊監。

生平
内文：2018年大埔公路雙層巴士失事
陳浩明喺12歲嗰陣確診阿氏保加症，曾喺影樓打工。佢於2014年一月入職九巴，隸屬沙田車場那度，行，原為全職車長，2017年9月轉為兼職車長。佢平日任職貿易公司，節慶（禮拜六同公眾假期）先喺九巴兼職，並無固定駕駛路線，但多數會揸49X線。
陳浩明喺加九巴後首年已經涉及一宗交通意外。2014年8月2號半夜，肇事車長駕駛一部丹尼士三叉戟12米雙層空調巴士（車隊冧巴：ATR83，車牌號碼：HY5883）行走46X線向顯徑方向嘅落尾班車，駛至葵芳站公共運輸交匯處時，因轉彎車速太快而導致車失控，撞毀路邊鐵欄同一條石砫，造成一名途人同一個乘客受傷，涉事巴士左邊車頭瘀。九巴其後承認應該車長曾牽涉上述交通意外，有定罪。紀錄，被警方告唔小心摣車之後加成立，畀罰款900蚊同扣分。但當年九巴檢視意外經聽暇，認為肇事車長仍可繼續執行車長職務。
陳浩明自稱巴士迷，收藏有一部已退役嘅九巴富豪奧林比安非空調巴士，並活躍於多個網上巴士迷群組；事後陳已刪去其Facebook賬戶，同退出多個巴士迷同九巴車長WhatsApp群組。
有目擊者聲稱陳浩明因唔順乘客斥責而專登高速駕駛，其心理質素吖遂成同事熱議嘅話題。沙田車場那度，行資深車長稱陳浩明喺要場那度，行工近一年後，仍唔與其他同事熟絡。另有車長形容肇事車長系一個情緒化嘅人士。，連候車啊乘客未有揚手示意同落車唔記得按漏車自等濕碎嘢都會致電同事傾訴，且每隔兩至三個月就同佢傾所涉及嘅輕微交通意外。
陳浩明事後被告十九項誤殺罪同十九項危險駕駛引致佢人身體受嚴重傷害，到2020年7月7日，法官李素蘭喺聽取求情後，判被告，陳浩明坐監14年，終身停牌，其收藏嘅退役巴士亦已遭轉售。
莫竣名

莫竣名（英文：Louis Mok，1993年6月30號—）係香港男模特兒，2017年開始幫viuTV拍節目。

簡歷
莫竣名大學讀香港中文大學數學系，畢業後做過中小學數學補習教師。佢讀書期間已經開始做兼職模特兒，當中2017年3月拍嘅麒麟啤廣告，畀人覺得佢個樣似金城武、高以翔同梁朝偉混合體，同年開始做埋viuTV節目主持。
林夕

林夕（粵拼：lam4 zik6；英文：Albert Leung；1961年12月7號—），原名梁偉文，係1990年代開始出名嘅香港專業填詞人。
佢喺喇沙書院畢業，會考26分（2A5B2C），高考2A1B1C。1984年香港大學文學院中文系（現叫中文學院）畢業，主修翻譯。做過大學助教、報紙編輯、亞洲電視節目創作主任、音樂工廠總經理周埋商業電台廣告部創作總監，家下主要做歌詞創作。
BabelNet

BabelNet 係一個多語言語義網絡同本體。
波圖足球會

波圖足球會係葡萄牙波圖嘅足球會，1893年成立，而家踢緊葡萄牙超級足球聯賽。旗下球員有西班牙嘅卡斯拿斯等等。
孫儷

孫儷（Susan Sun，1982年9月26號—）原名孫麗，係中國女演員，上海出世，祖籍浙江蘭谿。佢喺2003年出道，電視劇演出包括《後宮甄嬛傳》、《羋月傳》、《那年花開月正圓》。佢老公係中國演員鄧超。
孔子家族

孔子家族，又叫曲阜孔氏、闕里孔氏、真孔、內孔、內院孔家，係對孔子後代嘅總稱。

後人
孔聚（？-前171）：西漢大將軍
孔臧：孔聚嘅仔。響漢文帝時期做九卿
孔安國：西漢經學家，就連司馬遷都曾經請教過佢
孔融（153-208）：建安七子阿頭，後嚟因為多次得罪曹操而畀佢殺死
孔祥熙（1880年9月11號－1967年8月16號）：中華民國南京國民政府前行政院長，老婆係宋靄齡，同蔣中正係親家
孔令馥：藝名謝雪心，演員
葫蘆科

葫蘆科（粵拼：wu4 lou5 fo1；學名：Cucurbitaceae）係葫蘆目嘅一個科嘅雙子葉植物，喺熱帶地區嗰度有大把唔同嘅品種。
大多數葫蘆科嘅植物成日俾蛾（Melittia cucurbitae）嘅幼蟲搞。
葫蘆科植物有葫蘆、西瓜、哈密瓜、細果南瓜同大果南瓜等。
電影音樂

電影音樂係特別寫畀電影嘅音樂，同一般音樂唔同嘅係時間上通常有限制，要喺某程度上配合畫面。喺21世紀開始，管弦樂同電子音樂（包括取樣樂器）一樣咁重要。
百物語

百物語，日本傳統聚會，百即一百，物語即故仔。個會講怪談，開來講故仔，專講怪事，齊齊講夠一百個，今下多講鬼故。起源不明，一說出自中世時御伽眾，近侍專陪主君傾偈，又或者，武家試膽。寬永六年，浅井了意本伽婢子有講點玩。
古時玩法點百油燈，講寶一故事熄一燈芯。江戶時代尾就改用蠟燭。
怪談成集有唔少刊本，延寶五年有諸國百物語，寶永三年有御伽百物語，享保十七年有太平百物語。怪談文學，始於室町，盛於江戶。
最後怪異，未必限於邪悪。好似天花跌餅、跌小判，又或者最後一人功成咁，都有呢啲好結局。
近代有作品以百物語為名，好似森鷗外有同名小說、手塚治蟲、杉浦日向子有同名漫畫。電影有妖怪百物語。
浮

浮係一種自然現象，指浸喺流體入面嘅物體受到流體向上嘅力。流體對流體入面嘅物體施加壓強，而流體越深嘅地方，施加嘅壓強就越大。於是施加壓強大嘅流體就會將物體推向施加壓強細嘅地方（通常係向上）。
浮力嘅單位係牛頓。
材料力學

材料力學分析材料強度，應用力學一門，物料構造負荷嗰陣，點壓點拉，會點變形，會點毁壞。專門字就話施力同力矩，物料就有應力同應變，涉及剛度同強度。構造變化多端，有樑有柱有通等等。同樣結構，唔同材料抵抗變形效果都唔同。有啲材料脆啲，有啲材料有延展性，都要考慮。知道材料點樣受力損壞，就知道結構預定負重之下，頂得順無，從而造得出安全構造。
施力可以兩邊喺同一條軸上面，咁軸上施力可兩邊拉扯，又或者兩邊壓住。喺唔同軸，就有橫向變形壓力。又或兩端拗，就會變彎變曲。又或柱兩邊相反方向扭，就會扭曲。
佛教陳榮根紀念學校

佛教陳榮根紀念學校（英文：Buddhist Chan Wing Kan Memorial School，簡稱：BCWKMS）係香港一間政府資助嘅男女小學，座落喺新界元朗馬田欖口村路23號，2008年創校。

歷史
佛教陳榮根紀念學校原本叫佛教榮茵學校下午校，喺2008年9月搬去元朗馬田欖口村路23號，係一間政府起嘅最新型校舍，並轉為全日制小學。學校得到陳榮根受託人法團捐款港幣五百萬作為部份開辦費，所以為紀念樂善好施及致力支持教育事業的陳榮根先生，特將新校命名為「佛教陳榮根紀念學校」。

校訓
明智（明平等智）
明白一切眾生嘅佛性都係一樣，大家都係冇分別嘅，只要戒咗自己嘅主觀同埋執着就可以啟發倒智慧，明白事理。
顯悲（顯同體悲）
見到其他人有所匱乏或者備受痛苦，都感同身受，因為咁而興起要為人拔除困苦嘅心，常恒不捨。

學童命斃前疑遭教師不當訓示
2024牛12月11號下午約2點，一名12歲王姓男童校園墮樓亡。王父表示個仔有過度活躍症，且出事前曾經被副校長、訓導主任同埋一名主任訓示，有指「亡者喊住離開教員室，返到課室又伏喺枱面喊，跟住就有自殺傾向」。警員初步調查後，相信佢喺學校走廊墮下。而且喺現場冇發現遺書同埋打鬥，其墮樓原因仍然調查緊。有評論認為事前處理應該交由社工跟進，質疑有關訓示同命案有關。
拔都

拔都（傳統蒙文：ᠪᠠᠲᠣ；斯拉夫蒙文：Бат，1208年—1255年）係鐵木真大仔朮赤個二仔，亦係欽察汗國（金帳汗國）開國大汗，1227年到1255年在位。
三次函數

三次函數係一種多項式函數，佢嘅一般形式可以表示為 ，其中 係常數，而且  唔係零（）。三次函數嘅圖象特徵獨特，佢可以有1、2或者3個實根，有兩個或極值點或者無極點。
三次函數喺數學同科學入面都扮演重要角色。喺物理學、經濟學同計算機圖形學等領域，三次函數成日被用來建模同分析各種現象。例如喺計算機圖形學入面，三次函數被用嚟做三次插值。

解法
建議將呢篇文搬去維基書本。


粵文維基書本已經開始孵化，歡迎幫手將伊篇文章搬過去，再開埋相關嘅書本同索引頁。
2026年FIFA世界盃外圍賽

2026年FIFA世界盃外圍賽係決定2026年FIFA世界盃決賽週參賽嘅48個席位。

第三圈
A組
最後更新：2024年11月19號。 資料來源：AFC排名規則：排名準則(X) 已經確定至少獲得第四圈資格
B組
最後更新：2024年11月19號。 資料來源：AFC排名規則：排名準則
C組
最後更新：2024年11月19號。 資料來源：AFC排名規則：排名準則(X) 已經確定至少獲得第四圈資格

第四圈
A組
首場比賽將於2025年10月8號開始。 資料來源：FIFA、AFC排名規則：排名準則
B組
首場比賽將於2025年10月8號開始。 資料來源：FIFA、AFC排名規則：排名準則

非洲區
内文：2026年FIFA世界盃非洲區外圍賽
A組
最後更新：2024年6月10號。 資料來源：FIFA排名規則：排名準則
B組
最後更新：2024年6月11號。 資料來源：FIFA排名規則：排名準則
C組
最後更新：2024年6月11號。 資料來源：FIFA排名規則：排名準則
D組
最後更新：2024年6月11號。 資料來源：FIFA排名規則：排名準則
E組
最後更新：2024年6月11號。 資料來源：FIFA排名規則：排名準則
F組
最後更新：2024年6月11號。 資料來源：FIFA排名規則：排名準則
G組
最後更新：2024年6月10號。 資料來源：FIFA排名規則：排名準則
H組
最後更新：2024年6月10號。 資料來源：FIFA排名規則：排名準則
I組
最後更新：2024年6月11號。 資料來源：FIFA排名規則：排名準則
小組第二名
最後更新：2024年6月11號。 資料來源：FIFA排名規則：排名準則

中北美洲及加勒比海區
内文：2026年FIFA世界盃中北美洲及加勒比海區外圍賽
A組
最後更新：2024年6月11號。 資料來源：FIFA排名規則：排名準則
B組
最後更新：2024年6月11號。 資料來源：FIFA排名規則：排名準則
C組
最後更新：2024年6月11號。 資料來源：FIFA排名規則：排名準則
D組
最後更新：2024年6月11號。 資料來源：FIFA排名規則：排名準則
E組
最後更新：2024年6月11號。 資料來源：FIFA排名規則：排名準則
F組
最後更新：2024年6月11號。 資料來源：FIFA排名規則：排名準則

南美洲區
内文：2026年FIFA世界盃南美洲區外圍賽
最後更新：2024年11月19號。 資料來源：FIFA排名規則：排名準則備註：

歐洲區
内文：2026年FIFA世界盃歐洲區外圍賽
A組
最後更新：2025年3月。 資料來源：FIFA排名規則：排名準則
B組
最後更新：2025年3月。 資料來源：FIFA排名規則：排名準則
C組
最後更新：2025年3月。 資料來源：FIFA排名規則：排名準則
D組
最後更新：2025年3月。 資料來源：FIFA排名規則：排名準則
E組
最後更新：2025年3月。 資料來源：FIFA排名規則：排名準則
F組
最後更新：2025年3月。 資料來源：FIFA排名規則：排名準則
G組
最後更新：2025年3月。 資料來源：FIFA排名規則：排名準則
H組
最後更新：2025年3月。 資料來源：FIFA排名規則：排名準則
I組
最後更新：2025年3月。 資料來源：FIFA排名規則：排名準則
J組
最後更新：2025年3月。 資料來源：FIFA排名規則：排名準則
K組
最後更新：2025年3月。 資料來源：FIFA排名規則：排名準則
L組
最後更新：2025年3月。 資料來源：FIFA排名規則：排名準則
友諾士地鐵站

友諾士地鐵站（英文：Eunos MRT Station，代號EW7）係星加坡地鐵東西線嘅其中一個站，喺新加坡本島芽籠規劃區。
地鐵站喺友諾士巴士轉車站隔離。「祝福寺」、「觀音救苦會」、「法輪社」同埋「真如苑」呢啲佛教團體都喺呢個站附近。

建築風格
由於友諾士地鐵站靠近馬拉村同埋芽籠士乃，車站借用咗馬拉房屋嘅建築風格和特点。除咗友諾士地鐵站之外，東西綫東段（從加冷站以東）嘅其他架空車站嘅屋頂都係簡單嘅白色半圓形。
姜宇夫

姜宇夫（英文：Yufu Jiang，1998年—），係臺灣女藝人，2021年開始幫香港無綫電視拍節目而被香港觀眾認識，被傳媒叫做「台灣蔡思韵」。

簡歷
姜宇夫喺臺灣嘅中國文化大學戲劇學系同華岡藝校畢業，識講廣東話，佢2021年開始幫香港無綫電視拍節目，2024簽約種星堂成為旗下藝人。
洪金寶

洪金寶（粵拼：hung4 gam1 bou2；英文：Sammo Hung；1952年1月7號—），係香港演員、武術家、電影監製同導演，藝名元龍。
洪金寶鄉下響浙江寧波，香港出世，十歲就向京劇大師于占元拜師，好後生就響電影界擔任龍虎武師。1971年佢響嘉禾做嘢，響《奪命金劍》做龍虎武師，贏過台灣第一屆金龍獎最佳武術指導。1977年佢開始擔正主角，至1982年佢贏咗香港電影金像獎最佳男主角。1989年佢亦獲同一個獎項。
洪金寶專門拍動作片，好似《林世榮》、《東方禿鷹》、《雜家小子》就係例子，好多都收過千萬票房。除此之外佢又做過搞笑片，例如「福星系列」。所以響港產片，洪金寶係大人物嚟嘅。
九十年代尾港產片市道差，洪金寶決定到美國演出《過江龍》（Martial Law）。一直到近年先返到香港，重拍港產片，代表作有《殺破狼》。

馬主生涯
佢係一位賽馬運動發燒友，响1990年代開始响香港賽馬會做馬主，名下賽駒包括「寶祥星」、「崇山寶」、「飛雲寶」、「紅酒之寶」。

事件
洪金寶曾經被指喺2021年大埔比華利山騙案入面，被黎偉業呃咗好多錢，但洪金寶否認。
10月15號

10月15號係公曆年嘅第288日（閏年第289日），離年尾重有77日。
<< - 10月 - >>



大件事
1582年：額我畧曆開始被使用（上一日係10月4號）。
1940年：由差利自導自演、諷刺希特拉嘅電影《大獨裁者》上映。
1964年：阿列克謝·柯西金上任蘇聯部長會議主席（俄文：Список глав правительства СССР）。
1983年：香港財政司彭勵治頒布聯繫匯率定位，將港幣同美元嘅匯率定為1比7.8。
1984年：江南案（中文：江南案）。
2003年：中國太空船神舟五號載住太空人楊利偉喺酒泉衛星發射中心發射升空，係中國太空計劃嘅頭一次載人太空任務。
2005年：世界海拔最高嘅青藏鐵路全線貫通慶祝大會喺拉薩舉行。2006年7月1號投入試運，結束西藏冇鐵路嘅歷史。
2007年：上海證券交易所綜合股價指數（上證綜合指數）突破6,000點。
2013年：2013 Bohol earthquake（英文：2013 Bohol earthquake），222死，976傷，8失蹤。
2013年：民主進步黨提出對中華民國行政院院長江宜樺嘅不信任案以45票贊成、67票反對被否決。
2013年：末代東亞運動會喺中國天津閉幕。2019年轉型為東亞青年運動會。
2016年：第2次澎湖縣開放賭場公投，反賭方贏出。
2017年：第27屆奧地利國民議會選舉。
2017年：第18屆下薩克森州議會選舉。
2019年（美國東部時間）：美國眾議院以口頭表決方式通過《香港人權與民主法案》，提交至美國參議院審議。
2021年：意大利航空嘅營運同資產轉移去ITA航空（意大利文：ITA Airways）。
2021年：英國保守黨嘅下議院議員顏敏時被刺殺（英文：Murder of David Amess），25歲疑兇被捕。
瓦礫

瓦礫（英文：Rubble）係一塊爛咗嘅石頭，一般都係不規則形狀、大細、同質地，好多時都係喺建築工程用嚟做填補工作。根據香港嘅法例，瓦礫嘅範圍比較廣闊，定義係「產生自建築工程嘅任何種類嘅碎片或剩餘嘅物料，包括磚塊、混凝土、金屬、玻璃、木料、塑膠、泥土、石塊、竹或玻璃纖維」。
住所裝修

住所裝修就係喺住所會搞嘅裝修。

香港
喺香港，《噪音管制條例》負責管制住城市嘅噪音，其中包括同住所裝修有關嘅條例。

裝修模式
總括嚟講，住所嘅裝修工程噪音可以分做用機動設備同埋用手提嘅機動設備，而呢啲裝修工程所引致嘅噪音限制唔一樣。
除非有關嘅人可以出示到「建築噪音許可證」，否則喺以上嘅法定時間以外因為裝修而產生噪音都係犯法嘅。

屋苑
裝修時間對於唔同嘅屋苑會有唔同嘅安排。通常星期一至五先係法定嘅裝修時間，星期六就視乎屋苑安排，網上面話星期六只可以喺上午九時至下午一時裝修，星期日及公眾假期一般都係唔可以嘅，但個別有啲住宅星期日仍然可以裝修鑽牆等。
林凱章

林凱章，JP，香港建制陣營（商界親中派）政治人（經民聯青委會副主席）、生意人，永和實業總經理，佢係林健鋒個仔、林亮添孫仔。

選舉經歷
喺2021年8月，佢當選成為香港特别行政區選舉委員會商界（第一）委員。

馬主生涯
由2023-2024馬季開始，林凱章開始喺香港賽馬會做馬主，擁有名下馬「好輕鬆」（通關團體名下，同林棣權等人一齊擁有）。
盲童奇遇記

《盲童奇遇記》（粵拼：maang4 tung4 kei4 jyu6 gei3，英文：Adventure of a Blind Kid）係一齣1967年嘅港產粵語黑白情片，莫康時導演，方心、賀蘭、高明主演，馮寶寶客串演出。

情節
故事講盲童葉文超天生失明，一出世就被父母遺棄，最後成為音樂家。
鮮浪潮。語

《鮮浪潮。語》（英文：We Are From Fresh Wave）係香港MakerVille製作嘅短片節目。節目會安排播鮮浪潮國際短片節嘅作品，又會同資深電影工作者做訪問。
節目有八輯：
第一輯由2017年5月1號到5月26號逢禮拜一到五21:30-22:00喺ViuTV播，每集30分鐘。
第二輯《鮮浪潮。語2018》由2018年5月13號到6月8號播，每集30到60分鐘。
第三輯《鮮浪潮。語2019》由2019年7月9號到8月3號深夜00:00時段播，每集30到60分鐘。
第四輯《鮮浪潮。語2020》喺2020年7月13號到9月7號逢禮拜日深夜00:00時段播，每集30到45分鐘。
第五輯《鮮浪潮。語2021》喺2021年8月15號到10月17號逢禮拜日深夜00:30-01:30播，每集60分鐘。
第六輯《鮮浪潮。語2022》喺2022年7月31號到9月12號逢禮拜日深夜00:00時段播，每集45到90分鐘。
第七輯《鮮浪潮。語2023》喺2023年9月3號到11月12號逢禮拜日14:30-15:30播，每集60分鐘。
第八輯《鮮浪潮。語2024》喺2024年8月18號到10月6號逢禮拜日14:30-15:30播，每集60分鐘。
馮睎乾

馮睎乾，係香港作家，網絡時事評論員，政見上屬於泛民主派。
穆罕默德·安瓦·沙特

穆罕默德·安瓦·沙特（Muhammad Anwar El Sadat，Anwar El Sadat，محمد أنور السادات‎，Muḥammad Anwar as-Sādāt，1918年12月25號—1981年10月6號），係第三任埃及總統，由1970年10月15號做總統直到俾人行刺為止。
佢執政十一年改咗埃及嘅經濟同政治發展方向。1970年10月15號喺納薩死之後繼任總統。1973年10月，同埋敘利亞發動十月戰爭，摧毀以色列條巴列夫防線，成為埃及人心目中嘅英雄。1978年9月，美國參與下，同以色列總理貝京喺華盛頓簽《大衞營協議》，同年得諾貝爾和平獎。
1981年10月6號，响開羅舉行慶祝十月戰爭勝利8周年閱兵式上，沙特遇刺身亡，終年63歲。
阿拉伯聯邦共和國

阿拉伯聯邦共和國（阿拉伯文：اتحاد الجمهوريات العربية‎‎），係一個由利比亞領導人卡達菲所倡議嘅一個泛阿拉伯主義聯邦共和國，佢嘅範圍包括咗利比亞、埃及同埋敘利亞三國，主要都係信伊斯蘭教。雖然話喺1972年3月經過各國公民投票確認咗，但係佢哋都唔肯正式合併。聯邦由1972年一路去到1977年，最後都係解散咗。
阿拉伯聯合共和國

阿拉伯聯合共和國（英文：United Arab Republic 或者 UAR；阿拉伯文：الجمهورية العربية المتحدة‎，羅馬拼音：al-Jumhūriyya al-ʿArabiyya al-Muttaḥida），簡稱阿聯，係一個喺中東嘅舊國家，存在時間係1958年到1971年。
呢個國家喺最初成立嘅時候，係埃及同敘利亞嘅政治聯合。不過到1961年9月，敘利亞發生政變，跟住新嘅政府就退出咗呢個國家，所以實際上剩返埃及自己。個國家咁樣維持咗10年，到1971年9月，穆罕默德·安瓦·沙特將埃及改國號嘅時候，個共和國正式滅亡。個共和國嘅大部分時間都係由納薩做總統，而到沙特做之後1年左右就解散咗個國家。
萬有引力

萬有引力，係四種基本力之一，又叫引力，指令帶質量或者帶能量嘅一孖嘢互相趨近嘅力，無論細嘢似花草定係大嘢似行星、恆星、星系啲天體，甚至光都會受引力影響。衹不過萬有引力係基本力裏頭最弱嘅，所以平閒時生活除開考慮啲嘢同地球、月球（潮）同埋太陽（大細潮）之間個引力之外會比較少涉及到。但涉及啲宇宙天體嗰陣時，好多時都要考慮埋引力影響。憑引力，太陽𧘌住各個星體構成太陽系，太陽系本身又同銀河𧘌埋圍住個銀河中心轉，銀河又同其他星系組成本星系羣與及其他仲要大嘅結構。萬有引力，無遠弗屆，亦即力去到無窮遠。之不過，愈遠愈弱，愈遠就弱得愈快。
最早總結出萬有引力規律嘅係牛頓。佢喺佢本《自然哲學嘅數學原理》入邊表述唨個萬有引力定律，講：
「
宇宙入邊每個質點都憑一種力吸引其他各個質點，之同佢哋質量乘積成正比、同佢哋之間個距離平方成反比。宇宙入面嘅每一粒粒子都用咗同佢哋質量嘅乘積成正比，同埋同佢哋之間平方距離成反比嘅力吸引其他所有粒子。
」

——艾薩克·牛頓，《自然哲學嘅數學原理》
公式表示係：
牛頓個定律喺一般情況（質量唔大抑或距離唔太短）喺現實入面係啱嘅。但個定律入邊假設引力係無中介又即時嘅（超距作用），同埋應付近距離引力作用（水星進動）陣時會有誤差。
一九一五年，愛因斯坦發表咗廣義相對論，如此更準確咁描寫引力。引力唔用力講，而用引力場同埋時空曲率來講。引力係質量不均，時空曲率帶來嘅結果。引力去到極致嘅嘢就係黑洞。黑洞嘅時空曲率之大，令到所有嘢、甚至連光都走唔出黑洞事件視界。
壓力

壓力（粵拼：aat3 lik6），學術上叫壓強，係指一樣嘢嘅表面面積承受緊幾大嘅力。壓力條式係
P = F / A，
其中 P 代表壓力，F 係作用力，而 A 係作用力分佈嘅面積。常用度壓力嘅單位有帕斯卡（Pa）、巴（bar）同大氣壓力（atm）。
壓力喺工程學、流體力學同大氣科學等嘅領域上都好重要，例如用嚟分析液體同氣體點樣流動、做天氣預測，甚至設計建築結構。

基本概念
睇埋：力、古典力學同面積
想像而家有股力施落一塊表面（例如係一艘潛水艇嘅表面），而股力喺方向上同塊表面成垂直，噉塊表面所承受嘅壓力（）由以下呢條式反映：
，當中
代表嗰股垂直嘅作用力；
 代表受力嘅面積；
由呢條公式，我哋可以推出液體壓強嘅公式：
p = ρgh
ρ係密度，g係標準重力，h係液體嘅深度。

海水水壓
睇埋：潛水艇同內爆
一件喺海平面以下嘅物件會承受水壓。一般嚟講，每深大約 10.06 米，潛水艇承受嘅壓力就會增加 1 個 atm 咁多—當中 1 個 atm 係一個人喺海面會承受嘅空氣壓力。潛水艇同潛水器正常會有方法維持內部壓力喺 1 atm 左右。
創傷後遺症

創傷後遺症（英文：post-traumatic stress disorder，簡稱 PTSD），又叫做創傷後壓力症、創傷後壓力症候群、創傷後精神緊張性障礙、創傷後壓力失調、重大打擊後遺症、創傷後心理壓力緊張症候群，係指人響遭遇或者對抗重大心理壓力之後，心理狀態失調。

簡介
睇埋：恐懼同心理壓力
創傷後壓力症候群患者受到過度緊張驚嚇，之後會重新回想成件事嘅經過，然之後會唔肯再諗往事、避而不談。患者嘅情緒會出現強烈嘅無助、恐懼，焦慮嘅症狀無辦法消除。患者可能持續緊張，出現發抖、冒汗、心悸等等嘅症狀，對周圍嘅事物反應遲鈍，記憶力、注意力下降。
宣道會台山陳元喜小學

宣道會台山陳元喜小學（英文：Christian Alliance Toi Shan H C Chan Primary School）係香港一間全日制基督教資助小學，位於新界沙田區馬鞍山頌安邨，2007年開辦，辦學團體係香港九龍塘基督教中華宣道會，現任校長袁慧詩。

史
宣道會台山陳元喜小學原本係1984年開辦嘅宣道會陳元喜小學下午校同喺1997年嘅台山商會黃達道紀念學校，兩間學校喺2007年9月合併並搬入喺頌安邨嘅黃達道紀念學校原址。

台山商會黃達道紀念學校
台山商會黃達道紀念學校（T.S.A. Wong Tat To Memorial School）1996年創校，由香港台山商會主辦，係政府津貼全日制男女小學，校訓係「勤誠樸潔」。學校試過以免費書簿、校車同午膳吸引學生，但附近有多間「千禧學校」競爭，加埋附近嘅錦豐苑有三幢居屋遲遲未入伙，最後因為收生不足，喺2006年9月新學年被勒令停辦小一，申請特別視學失敗而回。最後同區內宣道會陳元喜小學合併「救校」。

設施
學校主樓高7層，有30個基本課室（都有電腦、投影機、電視機、空調）、兩個操場、禮堂、圖書館、實驗室、輔導室、家長資源中心，2個電腦室、學生活動室、閱讀室、教學支援室、音樂室同視藝室等，亦有一部升降機支援有特殊需要嘅學生。
宣道會台山陳元喜小學嘅禮堂係香港立法會選舉新界東選區同香港區議會選舉沙田區「錦濤選區」嘅投票站。
語言資源

語言資源（粵拼：jyu5 jin4 zi1 jyun4）係指一啲用嚟幫手整語言處理技術—例如自然語言處理—嘅資源。一隻語言嘅資源，通常會係一啲將隻語言寫低嘅文字，呢啲文字要配合口語，例如用粵語白話文寫成嘅文字可以用嚟做粵語嘅語言資源，但係中文書面語喺文法同用詞上基於標準官話，唔可以攞嚟做粵語嘅資源。語言資源可以嚟自語料庫、維基百科同社交媒體等嘅地方。
語言資源對於教人工智能處理語言嚟講係不可或缺嘅。噉係因為教電腦處理一隻語言，通常都係要畀電腦讀取一大堆用嗰隻語言寫出嚟嘅文字。例如要整 ChatGPT，設計者就用咗閒閒哋幾億字咁多嘅英文文字。除此之外，語言資源亦可以攞嚟做語言學研究嘅材料。

資源有咩用
内文：自然語言處理
睇埋：語料庫、維基百科同網頁刮料
語言資源對於自然語言處理—即係教人工智能處理自然語言嘅技術—嚟講係好重要嘅。噉係因為喺廿一世紀初，要教 AI 處理一隻語言，梗要畀部電腦讀取大量由嗰隻語言寫出嚟嘅字句。
NLP 入門例子：N-gram
舉個簡單嘅例子說明，N-gram 算係一種比較簡單嘅 NLP 技術，但已經可以用嚟教電腦分辨一段文字係咩語言（語言辨認）。N-gram 建基於一個簡單嘅事實：語言同文字本質上就係一串串符號。想像而家有一串 100 隻字符咁長嘅符號－LLLRLRRRLL...，一個 3-gram 嘅演算法會睇每串連續三個符號係咩樣，再用前兩個符號估計下一個符號最有可能會係乜嘢樣；例如想像家陣手上有串噉嘅粵語字：
我鍾意寫粵語維基，可以為粵語提供多啲語言資源。
假想而家淨係齋睇呢段字：如果打前兩個字符係鍾意，跟住嗰個符號係寫嘅機率係 100% －喺串字入面，鍾意出現咗一次咁多，而喺嗰次當中串嘢跟住嘅字符係寫；所以上面段嘢嘅 3-gram 當中，「鍾意後面掕寫」嘅機率係 100%。實際應用上嘅 n-gram 會用大量語言資源嚟做類似噉嘅估計，計出一隻文字啲字符以至字詞之間嘅統計關係。數學化啲講，一個 n-gram 模型定義上係用

嘅數值嚟預測 ，從而計出
 
淨係靠住 n-gram 已經可以做到一啲比較基本嘅 NLP 工作。
好似 n-gram 呢啲噉嘅技術，必定需要有一大批語言資源：是但搵隻語言，要教電腦學識隻語言嘅 n-gram 就有必要搵一大拃用嗰隻語言嘅口語寫成嘅文字。呢啲噉嘅文字，可以源自語料庫、維基百科同埋社交媒體等嘅來源。

低資源語言
内文：語言威望同雙層語言 § 東亞情況
睇埋：錯別字、俗字、異體字同三及第
有啲語言係所謂嘅低資源語言。定義上，如果話一隻語言係低資源語言，意思即係話隻語言嘅資源唔夠用，尤其係缺乏人手整理好—精確啲講即係用標記語言標籤好—嘅語言資源。例如廿一世紀初嘅粵語就被指係一隻低資源語言。
粵語之所以會低資源，一個主因係佢有雙層語言嘅現象：雙層語言簡單講，係指一個語言群體入邊存有兩隻語言，其中一隻畀人覺得係「高檔啲、可以攞嚟寫嘢」而另一隻畀人覺得係「低級啲、唔啱攞嚟寫嘢，或者淨係可以攞嚟寫粗口同鹹濕笑話」—喺廿一世紀初嘅粵港澳，以粵語做母語嘅人好多都慣咗寫嘢嗰陣要用建基於標準官話嘅中文書面語，唔肯寫粵語白話文，或者想寫粵語白話文都唔覺意夾雜咗中文書面語先有嘅用法。而如果攞用咗中文書面語寫嘅文字當做粵語語言資源嚟訓練 AI 學粵語，就會出好似以下噉「唔鹹唔淡」嘅 output ：
Output有一日，一只雞跟一隻兔兩兄弟把車開去朋友屋企。突然間車就壞咗。

純中文書面語有一天，一只雞跟一只兔兩兄弟把車開去朋友家。突然間車就壞了。

純粵語白話文有一日，一隻雞同一隻兔兩兄弟揸車去朋友屋企。突然間架車就壞咗。
除此之外，一隻語言「地位低」亦會引致第啲問題，例如係錯別字、俗字同異體字呀噉：地位低嘅語言有一種特徵，就係往往缺乏標準化；有唔少語言都經過咗標準化嘅過程，會有政府提供資源制定同教授「標準讀音」同「標準寫法」，但係包括粵語在內嘅好多語言都缺少咗呢樣嘢；噉就會引致一類問題，就係啲使用者對於「呢隻呢隻口語會講嘅字詞，要點樣寫呢？」呢一條問題冇共識，例如响廿一世紀初嘅粵語書寫當中，啲有陣時會畀人寫做 d 噉，又有好多口語字詞係啲人識講唔識寫嘅，好似係
粵拼漢字寫法例句

Ham6 baang6 laang6冚唪唥落堂鐘一響，啲學生冚唪唥跑晒出班房外面。

Ung2㧬斯薛佛斯佢重複又重複噉㧬嚿石頭上山。

Ap1噏阿蟲佢份人，一向都係隨口噏當秘笈嘅。
用呢隻語言寫出嚟嘅文字多「唔標準嘅寫法」，就容易擾亂 NLP 演算法，又係會搞到電腦嘗試畀 output 嗰陣出埋晒一啲「唔鹹唔淡」嘅字句。
因為呢啲噉嘅問題，低資源語言就難以搵到文字材料用嚟教 AI 寫。例如截至 2023 年尾，Google 翻譯支援中文書面語（標準官話）、日本話同印地話等嘅主流大語言，但係依然仲未支援粵語。要去到2024年先有粵語版。
半獸人

呢幅圖入便嘅係 MMORPG《魔獸世界》嘅半獸人角色。
半獸人（英文：orc，近似粵拼：ok1）係源自歐洲民間故仔嘅一種傳說生物。喺現代嘅奇幻作品當中，半獸人一般會做「邪惡種族」：佢哋醜樣得嚟大隻，智能唔高但又充滿攻擊性，成日都會扮演黑暗魔王嘅手下；例如《魔戒》當中嘅半獸人族成個族都係大魔王索倫嘅手下。

用嚟做比喻
喺2022年俄羅斯入侵烏克蘭之後，一啲烏克蘭人叫啲入侵者做「半獸人」。烏克蘭國防部長阿列克謝·列茲尼科夫喺2022年3月24號嘅演講度話「抵抗魔多嘅猛攻係唯一出路」。2022年12月，俄羅斯總統普京送咗8隻特別造嘅戒指畀8個獨立國家聯合體國家（當中土庫曼斯坦唔係正式成員國）嘅領導人，佢自己都有一隻戒指，畀人話好似《魔戒》入面索倫送咗9隻戒指畀人類咁。